section_heading: Anaheim Ducks
paragraph_text: U National Hockey League (NHL) debitirao je 2005./06., a kratko je vrijeme proveo igrajući zajedno s kasnijim suigračem Ryanom Getzlafom za drugu ekipu Anaheima, Portland Pirates iz American Hockey League (AHL). Njihova odlična suradnja u Piratesima tijekom koje su ukupno postigli 67 bodova u 36 utakmica, vratila ih je obojicu u prvu ekipu Ducksa. Perry je svoju rookie sezonu u NHL-u završio s 25 bodova u 54 susreta. Sljedeće sezone (2006./07.) igrao je kvalitetnije i ostvario napredak na 44 boda u 82 utakmice, igrajući u tzv. "Kid Line" napadu, popularnom nazivu za mladu napadačku liniju Perry - Getzlaf - Penner. U play-offu predvodio je Duckse s 15 bodova u utrci za Stanleyjev kup, gdje su s ukupno 4:1 u finalnoj seriji savladali Ottawa Senatorse i odnijeli svoj prvi Stanleyjev kup u povijesti franšize kluba.<ref>Stanley Cup u rukama Anaheim Ducksa! Sljedeće sezone igrao je u velikoj formi i do ožujka 2008. s 29 golova bio prvi strijelac Ducksa, četvrti asistent s 25 asistencija te drugi po broju upisanih bodova iza Getzlafa, ali zbog oštećenja tetive u susretu protiv Colorada imao je šestotjednu pauzu i propustio ostatak sezone.<ref>http://www.sportnet.hr/vijesti/356882/zimski-sportovi-hokej-na-ledu/ducksi-u-problemima-perry-out Ducksi u problemima, Perry out Perry je po prvi put u karijeri, naknadno, kao zamjena, nakon što se ozljedio Paul Stastny izborio nastup na All-Staru u Atlanti 2008. godine.